Caritas Danmark

Seniorgruppe Vesterbro: Herreklubben
2027-11-01 13:00 - 16:00 (Europe/Copenhagen) | Caritas Stenosgade, Stenosgade 4A, København V, 1616, Denmark
Herreklubben er et mødested og et samlingspunkt for mænd i deres bedste alder, der har lyst til fællesskab og samvær med andre, der befinder sig samme sted i livet.
Vi mødes hver anden mandag kl. 13-16 i ulige uger omkring et hjemmelavet måltid mad, som følges af en fælles aktivitet – som oftest et spændende oplæg.
Fællessproget er dansk.
Vil du høre mere, kontakt da aktivitetsleder Bent Stelsberg på herreklub@caritas.dk

Seniorgruppe: Urdutalende fællesskab
2027-11-03 12:00 - 15:00
Når man som tilflytter til Danmark bliver ældre, kan der være en tryghed i mødes med andre med samme modersmål som én selv og se tilbage på et liv, der både har et dansk præg, men også præg fra ens oprindelsesland.
Gruppen mødes hver onsdag fra kl. 12-15 på Vesterbro, hvor de samles omkring sociale aktiviteter, oplæg, udflugter, workshops mm. Alle i gruppen deler modersmålet urdu.
Ønsker du at deltage, så tag kontakt til Sana på 53543103

Seniorgruppe: Filippinsk fredagscafé
2027-11-05 15:00 - 20:00
Caritas Fredagscaféen er et fællesskab primært for filippinske ældre, hvor de kan samles omkring deres kultur og spejle sig i hinanden og i deres interessefællesskaber.
Vi ønsker med Caritas’ Fredagscafé at forebygge og modvirke ensomhed og social isolation gennem fællesskaber, hvor det er muligt at mødes med andre ældre og dele kultur, sprog og erfaringer.
Caritas Café har åbent hver fredag fra kl. 15 til 20. Aktiviteterne består af dans, udflugter, sang, musik og spil. Kl. 17 kan man samles om et dejligt måltid mad.
